สอบถามหน่อยค่ะ หลังจากที่มีเลือดออกจากช่องคลอด ตอนนี้เลือดหายแล้ว เด็กในท้องมีโอกาสรอดไหมค่ะ เพราะหลังจากเลือดหยุดไหล มีอาการเวียนหัว อ้วก ตลอดเลยค่ะ เลือดออกมาประมาณ5วันแล้วหาย
สวัสดีค่ะ จากที่กล่าวมา การตั้งครรภ์แล้วมีเลือดออกจากช่องคลอด อาจมีสาเหตุจากภาวะแทรกซ้อนจากการตั้งครรภ์เช่นแท้งลักษณะต่างๆ หรืออาจเป็นแค่แท้งคุกคามคือแท้งไม่จริงการตรวจยืนยันต้องอาศัยการตรวจภายใน การทำอัลตราซาวน์หน้าท้อง คำถามตอนนี้คือตอนนี้ที่เลือดหยุดไปแล้ว บุตรจะยังมีโอกาสรอดหรือไม่นั้น ขึ้นกับการวินิจฉัยในตอนแรก และการตรวจร่างกายณ ตอนนี้ร่วมด้วยคือถ้าบุตรยังมีชีวิตอยู่ คือเป็นแค่แท้งคุกคาม แพทย์จะยังตรวจพบการเต้นของหัวใจเด็กและตัวเด็กจาการอัลตราซาวน์หน้าท้อง ถ้าแท้งจริง ตัวเด็กจะหายไปแล้ว หรือจะตรวจหาปริมาณฮอร์โมนที่สร้างจากรกก็ได้ คือจะให้ผลเป็นลบในที่สุดกรณีแท้งจริง แต่อาจใช้เวลาเป็นเดือนกว่าจะเป็นลบได้ หากตอนนี้ไม่สบายใจว่าเป็นอะไรหรือเด็กยังอยู่หรือไม่ ควรไปพบแพทย์เพื่อตรวจประเมินเพิ่มเติม